  Виталий Пронин Е. Яковлева ужъёссэ возьматэЕлена Николаевна Яковлева туж яратэ кырӟаны-вераны, киужен вырыны. Керттэм, пужъятэм но чильпам ужъёсыз калыкез шумпотто. Пичи Пурга ёросысь Улын Юри гуртын быдэ вуэм Елена Яковлева дышетскиз Можга медучилищеын. Тодон-валан люкамез бере нылашез ужаны келяло Эдэйгуртэ. Капчи но вазиськись мылкыдыз понна гуртоос сое ярато. Угось Елена Михайловна нырысетӥ нуналъёсысеныз ик соос борды биниськиз - гуртысь нылкышноосын ӵош клубе кырӟаны потаз. - Коллективенымы Москвае но, кунгож сьӧры но вуылӥмы. Сюрес вылын - поездын яке автобусын - юнме дырмы медаз быры шуыса, сьӧрамы шортъёсмес но веньёсмес кутылӥмы. Тапыр гинэ пӧзьёс, пыдвылъёс керттӥськом, пумен кырӟаськом. Дорамы базарысь кадь быдэс котомка дась пыдвылъёсын но пӧзьёсын бертылӥмы. Ну, шулдыр ке шулдыр улӥмы. Нэнэе Евдокия Коновалова кибашлы нылкышно вал. Солэн киужъёсыз Москвае но, Америкае но вуэмын. Номырзэ уг жаля вал, ваньмызлы кузьмаськылӥз. Табере мон но, кытысь ке кинлэсь ке тодмотэм пужы адӟисько ке, соку ик веньёсме кутӥсько. Журнал-газетъёсысь но бугыръяськыны яратӥсько. Но гуртын улӥсьлэн мукет но ужез вань ук ай, бакчаез но мерттоно, животэз но утялтоно, семьяез но сюдоно. Котькыџе ужез мед ужалом, вис шеде ке, соку ик керттӥськонэ борды кутскисько. Киуж адямиез эмъя, сюлэм сэректыку но небӟытыны быгатэ. Нош куке керттэм ужъёстэ кинлы ке кузьманы ке быгатӥськод, солэсь но бадњым шумпотон ӧвӧл ни, дыр. Ачим но керттэмъёсме мыло-кыдо нуллӥсько. Яратӥсько пужыё пӧзьёсын ветлыны. Любовь Тихонова Теги: берекет кибашлыадями  